CELEX: 62008FN0070
Language: sl
Date: 2008-08-06 00:00:00
Title: Zadeva F-70/08: Tožba, vložena 6. avgusta 2008 – Ziliene proti Parlamentu

27.9.2008   
            
            
               SL
            
            
               Uradni list Evropske unije
            
            
               C 247/26
            
         Tožba, vložena 6. avgusta 2008 – Ziliene proti Parlamentu
   (Zadeva F-70/08)
   (2008/C 247/54)
   Jezik postopka: francoščina
   Stranki
   
      Tožeča stranka: Veronika Ziliene (Luxembourg, Luksemburg) (zastopniki: S. Orlandi, A. Coolen, J.-N. Louis, E. Marchal, odvetniki)
   
      Tožena stranka: Evropski parlament
   Predmet in opis spora
   Na eni strani razglasitev ničnosti odločbe OPI z dne 17. julija 2007, s katero se tožeči stranki ni dodelila ugodnost hranarine iz člena 10 Priloge VII h Kadrovskim predpisom, in po drugi strani naložitev toženi stranki, naj tožeči stranki plača hranarino od njenega začetka dela kot uradnik z obrestmi, in povračilo v znesku 1 euro nepremoženjske škode, ki jo je utrpela.
   Predlogi tožeče stranke
   
               —
            
            
               Naj se odločba OPI z dne 17. julija 2007, s katero se tožeči stranki ni dodelila ugodnost hranarine iz člena 10 Priloge VII h Kadrovskim predpisom, razglasi za nično;
            
         
               —
            
            
               naj se Parlamentu naloži plačilo hranarine tožeči stranki od njenega začetka dela kot uradnik z obrestmi, izračunanimi na podlagi obrestne mere, ki jo je Evropska centralna banka določila za operacije glavnega refinanciranja v zadevnih obdobjih, povišane za tri odstotne točke, do celotnega plačila;
            
         
               —
            
            
               naj se toženi stranki naloži, da tožeči stranki nakaže simboličen znesek 1 euro kot povračilo nepremoženjske škode, ki jo je utrpela;
            
         
               —
            
            
               naj se Evropskemu parlamentu naloži plačilo stroškov.